CELEX: 32022D1311
Language: sk
Date: 2022-06-17 00:00:00
Title: Rozhodnutie Rady (EÚ) 2022/1311 zo 17. júna 2022 o poverení začať rokovania s Nórskym kráľovstvom s cieľom zmeniť Dohodu medzi Európskou úniou a Nórskym kráľovstvom o administratívnej spolupráci, boji proti podvodom a vymáhaní pohľadávok v oblasti dane z pridanej hodnoty

27.7.2022   
               
               
                  SK
               
               
                  Úradný vestník Európskej únie
               
               
                  L 198/14
               
            
         ROZHODNUTIE RADY (EÚ) 2022/1311
         zo 17. júna 2022
         o poverení začať rokovania s Nórskym kráľovstvom s cieľom zmeniť Dohodu medzi Európskou úniou a Nórskym kráľovstvom o administratívnej spolupráci, boji proti podvodom a vymáhaní pohľadávok v oblasti dane z pridanej hodnoty
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 113 v spojení s článkom 218 ods. 3 a 4,
         so zreteľom na odporúčanie Európskej komisie,
         keďže:
         
                     (1)
                  
                  
                     Rámec spolupráce na základe Dohody medzi Európskou úniou a Nórskym kráľovstvom o administratívnej spolupráci, boji proti podvodom a vymáhaní pohľadávok v oblasti dane z pridanej hodnoty (1) (ďalej len „dohoda“) priniesol mimoriadne pozitívne výsledky, ako sa ukázalo na druhom zasadnutí spoločného výboru zriadeného dohodou, ktoré sa konalo 25. novembra 2021 v Osle.
                  
               
                     (2)
                  
                  
                     Účinnejšia administratívna spolupráca s Nórskom, ak by takáto spolupráca bola posilnená prostredníctvom doplnenia nových nástrojov, najmä pokiaľ ide o nadväzné opatrenia Eurofiscu, by bola pre členské štáty prínosná.
                  
               
                     (3)
                  
                  
                     Mali by sa začať rokovania medzi Úniou a Nórskym kráľovstvom s cieľom zmeniť dohodu.
                  
               
                     (4)
                  
                  
                     Toto rozhodnutie je tiež základom pre pozície, ktoré sa majú prijať v mene Únie v spoločnom výbore zriadenom dohodou na účely postupu stanoveného v článku 41 ods. 5 dohody a v súlade so smernicami Rady na rokovania uvedenými v dodatku k tomuto rozhodnutiu,
                  
               PRIJALA TOTO ROZHODNUTIE:
         
            Článok 1
            Komisia sa týmto poveruje začať rokovania v mene Únie s Nórskym kráľovstvom, s cieľom zmeniť Dohodu medzi Európskou úniou a Nórskym kráľovstvom o administratívnej spolupráci, boji proti podvodom a vymáhaní pohľadávok v oblasti dane z pridanej hodnoty.
         
         
            Článok 2
            Rokovania sa povedú na základe smerníc Rady na rokovania uvedených v dodatku k tomuto rozhodnutiu.
         
         
            Článok 3
            Pri rokovaniach sa konzultuje s pracovnou skupinou Rady pre daňové otázky.
         
         
            Článok 4
            Toto rozhodnutie je určené Komisii.
         
         
            V Luxemburgu 17. júna 2022
            
               
                  Za Radu
               
               
                  predseda
               
               B. LE MAIRE
            
         
         
            (1)  Ú. v. EÚ L 195, 1.8.2018, s. 3.